196 



ere løvfældende, hvorved de ere bedre beskyttede mod Udtørring 

 om Vinteren, og da det sikkert nok er Vinteren, der er den 

 farlige Tid, haves vistnok i denne Omstændighed en fyldest- 

 gjørende Forklaring paa deres Overlegenhed. At de lichenrige 

 Lyngheder, som f. Ex. findes i stor Udstrækning i Egnen om- 

 kring Igaliko , ofte ere snebare om Vinteren, nærer jeg ingen 

 Tvivl om, skjønt jeg kun har set dem ved Sommertid; 

 den Voldsomhed, hvormed Fohnstormene fare hen over dem 

 om Sommeren , berettiger til at antage , at disse Storme om 

 Vinteren ofte fjerne Snedækket. Det er vistnok den mere ud- 

 satte Beliggenhed , som begunstiger Lichenerne paa Buskenes 

 Bekostning. 



Hvor højt Lyngheden gaar op paa Fjeldene i det sydligste 

 Grønland, er jeg ikke i Stand til at angive. Paa Fjeldet Kakar- 

 suak ved Narsak fandtes ganske nær ved Toppen i 2100 Fod^ 

 Højde o. H. veludviklet Lynghede dannet af alle de fire sæd- 

 vanlige Arter, og i omtrent samme Højde fandtes ren Empetrum- 

 Hede. Udentvivl gaar Lyngheden paa mange Steder langt højere 

 op paa Fjeldene ; dog maa man ikke vente , at dette vil være 

 Tilfældet paa alle høje Fjelde , thi mange af disse ere saa glat 

 polerede og forvittre saa langsomt, at der ikke er tilstrækkelig 

 Jordbund for en sammenhængende Vegetation , og andre for- 

 vittre tvertimod saa stærkt og paa en saadan Maade, at Dannel- 

 sen af et Plantetæppe umuliggjøres. Mange Steder naaer der- 

 for Hedevegetationen kun et forholdsvis kort Stykke opad 

 Fjeldene. Saaledes gik den paa Arsuk Storø, hvis Højde er 

 2380 Fod o. H. , kun til c. 1200 Fods Højde; men den øvre 

 Del af denne Klippeø er ogsaa for Størstedelen ved Forvittringen 

 sprængt i store kantede Blokke uden finere Materiale. En noget 

 lignende Forvittringsmaade er ogsaa Aarsagen til, at det 5500 

 Fod høje Syenitfjeld, Igdlerfigsalik , IV2 Mil fra Igaliko, er saa 

 blottet for Vegetation, at det, set i Afstand, ikke viser Spor af 

 grøn Farve. 



Urterne i Lyngheden. I den typiske Lynghede ere 



